CELEX: C2004/300/39
Language: et
Date: 2004-12-04 00:00:00
Title: Euroopa Kohtu (esimene koda) 7. oktoobri 2004. aasta otsus kohtuasjas C-189/03: Euroopa Ühenduste Komisjon versus Madalmaade Kuningriik (Liikmesriigi kohustuste rikkumine — Teenuste vaba osutamine — Piirangud — Eraõiguslikud turvaettevõtjad)

4.12.2004   
            
            
               ET
            
            
               Euroopa Liidu Teataja
            
            
               C 300/19
            
         
      EUROOPA KOHTU
   
   (esimene koda)
    7. oktoobri 2004. aasta otsus
   kohtuasjas C-189/03: Euroopa Ühenduste Komisjon versus Madalmaade Kuningriik (1)
   
   (Liikmesriigi kohustuste rikkumine - Teenuste vaba osutamine - Piirangud - Eraõiguslikud turvaettevõtjad)
   (2004/C 300/39)
   Kohtumenetluse keel: hollandi
   Kohtuasjas C-189/03: Euroopa Ühenduste Komisjon (esindajad M. Patakia ja W. Wils) versus Madalmaade Kuningriik (esindajad H. G. Sevenster, C. Wissels ja N. A. J. Bel), mille esemeks on EÜ asutamislepingu artikli 226 alusel esitatud liikmesriigi kohustuste rikkumise tuvastamise hagi, mis esitati Euroopa Kohtule 5. mail 2003, tegi Euroopa Kohus (esimene koda), koosseisus: P. Jann (ettekandja), koja esimees A. Rosas ja kohtunikud R. Silva de Lapuerta, K. Lenaerts ja S. von Bahr; kohtujurist J. Kokott, kohtusekretär M.-F. Contet (peaadministraator), 7. oktoobril 2004 otsuse, mille resolutiivosa on järgmine:
   
               1.
            
            
               Madalmaade Kuningriik on rikkunud EÜ asutamislepingu artiklist 49 tulenevaid kohustusi, kuna 24. oktoobri 1997. aasta seadusega eraõiguslike turva- ja jälitusettevõtjate kohta võttis ta vastu sätted, mille kohaselt:
               
                           —
                        
                        
                           peab nii Hollandi territooriumil teenuseid osutada soovivatel ettevõtjatel kui ka nende juhtidel olema tegevusluba, mis väljastatakse tasu eest, arvestamata kohustustega, mis teise liikmesriigi teenusepakkujal on juba päritoluliikmesriigis, ja
                        
                     
                           —
                        
                        
                           peab kõnealuste ettevõtjate töötajatel, kes on lähetatud asutamisliikmesriigist Hollandisse, olema loatunnistus, mille on väljastanud Hollandi ametiasutused, ilma et kõnealuse tingimuse puhul arvestataks kontrolliga, mille piiriülesed teenuseosutajad on päritoluliikmesriigis juba läbinud.
                        
                     
         
               2.
            
            
               Jätta kolm neljandikku komisjoni kohtukuludest Madalmaade Kuningriigi kanda; ülejäänud osas kannavad pooled oma kohtukulud ise.
            
         
      (1)  EÜT C 158, 5.7.2003.